કૈલાશ માનસરોવરની યાત્રામાં ચીને ફરી એકવાર બાધા નાંખી છે. ચીને ભારતીય તિર્થયાત્રીઓના બે જૂથોને નાથૂલા-પાસથી આગળ વધતા અટકાવ્યા હતા, આ કારણે યાત્રીઓને બે દિવસ સુધી ત્યાં જ રાહ જોવાનો વારો આવ્યો હતો. બે દિવસ પછી પણ જ્યારે ચીન દ્વારા ગેટ ખોલવામાં ન આવ્યો ત્યારે યાત્રીઓને નાથૂલા-પાસથી ગંગટોક બોલાવવામાં આવ્યા છે. સૂત્રોના જણાવ્યા અનુસાર, ચીનની પીપુલ્સ લિબરેશન આર્મીએ ડોકાલાલા વિસ્તારમાં ભારતના બંકરોમાં તોડફોડ પણ કરી છે.